Υπουργείο Περιβάλλοντος, Ενέργειας και Κλιματικής Αλλαγής

Το Υπουργείο Περιβάλλοντος, Ενέργειας και Κλιματικής Αλλαγής (Υ.Π.Ε.Κ.Α.), όπως μετονομάστηκε το Υπουργείο Περιβάλλοντος, Χωροταξίας και Δημοσίων Έργων στις 4 Οκτωβρίου του 2009, είχε ευθύνη, από το ίδιο έτος και για τις υπηρεσίες σχετικά με την ενέργειες που αποσπάστηκαν από το πρώην Υπουργείο Ανάπτυξης. Το Υπουργείο εδρεύει στην οδό Αμαλιάδος 7 στην Αθήνα.

Αποστολή του Υπουργείου ήταν η διατήρηση και βελτίωση της ποιότητας του περιβάλλοντος, των ανανεώσιμων φυσικών πόρων, της βιοποικιλότητας και των υδατικών πόρων, η ορθή διαχείριση των μη ανανεώσιμων ενεργειακών πόρων και η προώθηση των ανανεώσιμων πηγών ενέργειας, η εξοικονόμηση ενέργειας, η αντιμετώπιση, ο μετριασμός και η προσαρμογή στις επιπτώσεις της κλιματικής αλλαγής, η αστική αναγέννηση, ο βιώσιμος χωροταξικός σχεδιασμός με σεβασμό στην αρχιτεκτονική κληρονομιά, και ο συντονισμός των περιβαλλοντικών πολιτικών της κυβέρνησης.

Ήταν το 13ο στη σειρά τάξης των Υπουργείων, σύμφωνα με απόφαση (ΦΕΚ Β’/1594/ 25-6-2013) του Πρωθυπουργού.

 Ιστορία 
 Στις 26 Ιουλίου 1985 με το Ν. 1558/1985 το Υπουργείο Χωροταξίας, Οικισμού και Περιβάλλοντος μετονομάστηκε σε Υπουργείο Περιβάλλοντος, Χωροταξίας και Δημοσίων Έργων με την υπαγωγή σε αυτό της Γενικής Γραμματείας Δημοσίων Έργων.
 Στις 7 Οκτωβρίου 2009 με την απόφαση 2876/7.10.2009 του Πρωθυπουργού Γ. Παπανδρέου το Υπουργείο Περιβάλλοντος, Χωροταξίας και Δημοσίων Έργων μετονομάστηκε σε Υπουργείο Περιβάλλοντος, Ενέργειας και Κλιματικής Αλλαγής και στις 5 Νοεμβρίου 2009 με το Π.Δ. 189/2009, μετά από πρόταση του ιδίου, υπήχθησαν σε αυτό υπηρεσίες σχετικές με την ενεργειακή πολιτική του πρώην Υπουργείου Ανάπτυξης (το οποίο στις 7 Οκτωβρίου 2009 με το Π.Δ. 185/2009, μετά από πρόταση του ιδίου, είχε συγχωνευθεί στο Υπουργείο Οικονομίας, Ανταγωνιστικότητας και Ναυτιλίας).
 Στις 27 Ιανουαρίου 2015 συστάθηκε το Υπουργείο Παραγωγικής Ανασυγκρότησης, Περιβάλλοντος και Ενέργειας έχοντας στις αρμοδιότητές του τους τομείς της αγροτικής ανάπτυξης, του περιβάλλοντος και της ενέργειας.
Στις 22 Σεπτεμβρίου 2015, με Π.Δ. το Υπουργείο Παραγωγικής Ανασυγκρότησης, Περιβάλλοντος και Ενέργειας μετονομάστηκε σε Υπουργείο Περιβάλλοντος και Ενέργειας.

 Διάστημα  Ονομασία 1980-1985  Υπουργείο Χωροταξίας, Οικισμού και Περιβάλλοντος 1985-2009  Υπουργείο Περιβάλλοντος, Χωροταξίας και Δημοσίων Έργων (ΥΠΕΧΩΔΕ) 2009-2015  Υπουργείο Περιβάλλοντος, Ενέργειας και Κλιματικής Αλλαγής (ΥΠΕΚΑ) 2015  Υπουργείο Παραγωγικής Ανασυγκρότησης, Περιβάλλοντος και Ενέργειας (ΥΠΠΑΠΕ) 2015-σήμερα  Υπουργείο Περιβάλλοντος και Ενέργειας (ΥΠΕΝ)

Διατελέσαντες Υπουργοί
 Όνομα  Έναρξη Θητείας  Λήξη Θητείας  Κυβέρνηση  Σημειώσεις Τίνα Μπιρμπίλη  7 Οκτωβρίου 2009  17 Ιουνίου 2011  Κυβέρνηση Γεωργίου Α. Παπανδρέου 2009  Μετονομασία Υπουργείου Περιβάλλοντος, Χωροταξίας και Δημοσίων Έργων σε Υπουργείο Περιβάλλοντος, Ενέργειας και Κλιματικής Αλλαγής Γιώργος Παπακωνσταντίνου  17 Ιουνίου 2011  11 Νοεμβρίου 2011 Κυβέρνηση Γεωργίου Α. Παπανδρέου 2009   Γιώργος Παπακωνσταντίνου  11 Νοεμβρίου 2011  17 Μαΐου 2012  Κυβέρνηση Λουκά Παπαδήμου 2011   Γρηγόριος Τσάλτας  17 Μαΐου 2012  21 Ιουνίου 2012  Υπηρεσιακή κυβέρνηση Παναγιώτη Πικραμμένου 2012  Βουλευτικές Εκλογές Ιουνίου 2012 Ευάγγελος Λιβιεράτος  21 Ιουνίου 2012  25 Ιουνίου 2013  Κυβέρνηση Αντώνη Σαμαρά 2012  Γιάννης Μανιάτης  25 Ιουνίου 2013  -  Κυβέρνηση Αντώνη Σαμαρά 2012 Κωστής Χατζηδάκης09 Ιουλίου 2019Κυβέρνηση Κυριάκου Μητσοτάκη 2019

 Εξωτερικοί σύνδεσμοι 
 ypeka.gr

*
Περιβάλλοντος, Ενέργειας και Κλιματικής Αλλαγής